/* COM/2011/0372 galīgā redakcija */ GROZĪJUMU VĒSTULE Nr. 1 2012. GADA VISPĀRĒJĀ BUDŽETA PROJEKTAM IZDEVUMU KOPSAVILKUMS PA IEDAĻĀM III iedaļa - Komisija





GROZĪJUMU VĒSTULE Nr. 1 2012. GADA VISPĀRĒJĀ BUDŽETA PROJEKTAM IZDEVUMU KOPSAVILKUMS PA IEDAĻĀM III iedaļa – Komisija Ņemot vērā: - Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu, - Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam[1], un jo īpaši tās 37. pantu, - Eiropas Savienības 2012. finanšu gada vispārējā budžeta projektu, ko Komisija iesniegusi 2011. gada 26. maijā[2], - Kopīgo paziņojumu A new response to a changing neighbourhood (“Jauna atbilde pārmaiņu skartajām kaimiņvalstīm”)[3] un tā tiesību akta finanšu pārskatu, - Kopīgo paziņojumu par partnerattiecībām demokrātijai un kopīgam uzplaukumam[4]. Eiropas Komisija ar šo piedāvā budžeta lēmējinstitūcijai grozījumu vēstuli Nr. 1 2012. gada vispārējam budžeta projektam to apsvērumu dēļ, kas izklāstīti paskaidrojuma rakstā. SATURS 1. IEVADS 3 2. EIROPAS KAIMIņATTIECīBU UN PARTNERīBAS INSTRUMENTA NOSTIPRINāšANA 3 2.1. PAMATINFORMāCIJA UN PāRSKATS 3 2.2. PAPILDU FINANSēJUMA MēRķIS 5 2.3. ADRESāTI 5 2.4. PAPILDU FINANSēJUMA AVOTI 6 2.4.1. 2011. gada budžets 6 2.4.2. 2012. gada budžeta projekts 6 2.4.3. 2013. gada finanšu plāns 7 3. SECINāJUMS 8 4. KOPSAVILKUMA TABULA PA FINANšU SHēMAS IZDEVUMU KATEGORIJāM 9 IZDEVUMU KOPSAVILKUMS PA IEDAĻĀM Izmaiņas ieņēmumu un izdevumu kopsavilkumā pa iedaļām ir pieejamas EUR-Lex tīmekļa vietnē (http://eur-lex.europa.eu/budget/www/index-lv.htm). Izmaiņas ieņēmumu un izdevumu kopsavilkumā pa iedaļām angļu valodā informācijas nolūkos ir pievienotas šim dokumentam kā budžeta pielikums. IEVADS Grozījumu vēstule Nr. 1 (GV Nr. 1) 2012. gada vispārējam budžeta projektam (2012. gada VBP) iekļauj šādus punktus: - palielinājumu EUR 400 miljonu apmērā saistību apropriācijās, lai atbalstītu papildu pasākumus ES kaimiņvalstu reģionā kā sekojošo pasākumu nesen pieņemtajam paziņojumam A new response to a changing Neighbourhood (“Jauna atbilde pārmaiņu skartajām kaimiņvalstīm”)[5]: EUR 395,5 miljonus Eiropas kaimiņattiecību un partnerības instrumentam (EKPI) un EUR 4,5 miljonus Eiropas demokrātijas un cilvēktiesību instrumentam ( EIDHR ); - saistīto EUR 104,1 miljona pārdali maksājumu apropriācijās no citām programmām 4. izdevumu kategorijas ietvaros: EUR 102,8 miljonus EKPI un EUR 1,3 miljonus EIDHR . Tas neietekmē vispārējo maksājumu apropriāciju līmeni. Līdzekļu palielinājumu EUR 400 miljonu apmērā saistību apropriācijām segs no rezerves 4. izdevumu kategorijā (EUR 246,7 miljoni) un izmantojot elastības instrumentu. EIROPAS KAIMIņATTIECīBU UN PARTNERīBAS INSTRUMENTA NOSTIPRINāšANA Pamatinformācija un pārskats Pagājušajā gadā uzsāktajā Eiropas kaimiņattiecību politikas (EKP) stratēģiskajā pārskatīšanā, tika noteiktas jomas, kurās politika var tikt ievērojami nostiprināta. Revolūcijas un satricinājumi Vidusjūras dienvidu reģionā un šo valstu iedzīvotāju vēlme pēc politikas un ekonomikas pārmaiņām padara ES atbalstu vēl nozīmīgāku nekā iepriekš un norāda uz jomām, kurās ES un partnervalstis var rīkoties un kurās tām ir jārīkojas vairāk. Tāpat ES turpina savu apņemšanos ilglaicīgi atbalstīt demokratizāciju un reformu procesus visās kaimiņvalstīs, dienvidos un austrumos. Kopīgais paziņojums A new response to a changing neighbourhood (“Jauna atbilde pārmaiņu skartajām kaimiņvalstīm”) ietver priekšlikumus, kas tika izvirzīti EKP stratēģiskās pārskatīšanas rezultātā, un šajā kontekstā piešķir saturu pieejai attiecībā uz Austrumeiropu un Dienvidkaukāzu, turpinot Austrumu partnerības īstenošanu, un pieejai attiecībā uz Vidusjūras dienvidu reģionu jauno “Partnerattiecību demokrātijai un kopīgam uzplaukumam” kontekstā[6]. Piedāvājot “Partnerattiecības demokrātijai un kopīgam uzplaukumam”, ES jo īpaši cenšas atbalstīt demokrātisko pārveidi, kas uzsākta Ēģiptē un Tunisijā un kas var skart arī citas valstis Vidusjūras dienvidu reģionā. Kopīgajā paziņojumā ir ierosināts īstenot jaunu pieeju kaimiņattiecību politikai un noteikta nepieciešamība pēc papildu līdzekļiem reģionam līdz pat EUR 1242 miljonu apmērā līdz 2013. gadam , kas nāktu no dažādiem avotiem. Tiek ierosināts ar EUR 751 miljonu palielināt EKPI[7] finansējumu laikposmam no 2011. līdz 2013. gadam un ar EUR 4,5 miljoniem 2012. gadā palielināt Eiropas demokrātijas un cilvēktiesību instrumenta ( EIDHR ) finansējumu. Apmēram EUR 355,5 miljoni ir pārdalīti no citiem instrumentiem, ieskaitot atbilstošos administratīvā atbalsta izdevumus. Tabulā ir detalizēti norādītas programmas, kurām tiks palielināts finansējums, papildu finansējuma avoti reģionam, kā arī finansējuma avotu sadalījums laikposmam no 2011. līdz 2013. gadam. Ietekme uz katru budžeta pozīciju ir norādīta budžeta pielikumā. (Saistību apropriācijas miljonos EUR) Pārskats. Finansējums no ES budžeta EKP pārskatīšanai 2011.-2013. gads | 2011 | 2012 | 2013 | Kopā | 1. Palielinājumi, no kuriem: | 85,460 | 400,000 | 270,000 | 755,460 | EKPI | 85,460 | 395,500 | 270,000 | 750,960 | EIDHR | 4,500 | 4,500 | 2. Citu ārējās palīdzības un krīzes intervences instrumentu izmantošana, kas paredzēti EKP reģionam, no kuriem: | 22,700 | 60,000 | 160,000 | 247,200 | EIDHR un ASI/nevalstiskie dalībnieki | 12,700 | 12,700 | Makrofinansiāls atbalsts | 50,000 | 50,000 | 100,000 | Stabilitātes instruments | 10,000 | 10,000 | 20,000 | 40,000 | Garantiju fonda nodrošināšana EIB aizdevumiem | 90,000 | 90,000 | STARPSUMMA (1+2) | 108,160 | 460,000 | 430,000 | 998,160 | 3. Atmaksājumu EIB atkalizmantošana | 174,000 | 35,000 | 35,000 | 244,000 | KOPĒJIE PAPILDU LĪDZEKĻI REĢIONAM (1 + 2 + 3) | 282,160 | 495,000 | 465,000 | 1 242,160 | Avoti palielinājumu finansēšanai, no kuriem: | 85,460 | 400,000 | 270,000 | 755,460 | Rezerve 4. izdevumu kategorijā | 246,656 | 246,656 | Elastības instruments | 153,344 | 153,344 | Pārdale, tostarp: | 85,460 | 270,000 | 355,460 | ASI | 51,000 | 100,000 | 151,000 | Ieguldījums ERAB | 34,460 | 34,460 | IPA | 60,000 | 60,000 | IfS | 70,000 | 70,000 | Citi, jo īpaši KĀDP | 40,000 | 40,000 | Papildu finansējums no rezerves palīdzībai ārkārtas gadījumos, tostarp: | 65,000 | 65,000 | Humānās palīdzības instruments | 60,000 | 60,000 | Civilās aizsardzības instruments trešajās valstīs | 5,000 | 5,000 | KOPSUMMA | 347,160 | 495,000 | 465,000 | 1 307,160 | Šī grozījumu vēstule attiecas uz 2012. gada palielinājuma daļu, īstenojot jaunu pieeju EKP, un atbilstoši groza attiecīgās budžeta pozīcijas 2012. gada budžeta projektā, piešķirot EUR 400 miljonus saistību apropriācijām EKPI un EIDHR . Ņemot vērā termiņus un neskaidrības saistībā ar īstenošanas nosacījumiem, Komisija ierosina pārvirzīt EUR 120,1 miljonu no maksājumu apropriācijām, kas jau ietvertas 2012. gada budžeta projektā (skat. budžeta pielikumu). Nepieciešamības gadījumā un atkarībā no reģiona absorbcijas spējām Komisija gada gaitā var pieprasīt papildu maksājumu apropriācijas, izmantojot pārvietojumus un/vai grozot budžetu. Komisija budžeta lēmējinstitūcijai atsevišķi iesniedz pārvietojumu priekšlikumus, lai 2011. gada budžetā pārdalītu apropriācijas EKPI. EKPI tiesiskais regulējums ir labi piemērots, lai atbalstītu lielāko daļu jauno sadarbības pasākumu, kas ir noteikti pārskatīšanas ietvaros. Ierosinātais palielinājums atbilst Iestāžu nolīguma par budžeta disciplīnu un pareizu finanšu pārvaldību 37. punktam[8], jo tas ir atbilde uz “jauniem, objektīviem ilgtermiņa apstākļiem, ko pamato ar skaidriem un precīziem iemesliem, ņemot vēra programmas īstenošanas rezultātus”. Papildu finansējuma mērķis Finanšu atbalsts tiks sniegts, lai vairāk nostiprinātu partnerattiecības ar cilvēkiem visā reģionā, atbalstītu ilgtspējīgu un iekļaujošu izaugsmi, apmierinātu papildu vajadzības, kas radušās partnervalstu demokrātiskās pārveides dēļ, veicinātu Tūkstošgades attīstības mērķu sasniegšanu un finansētu jaunas iniciatīvas, kas izveidotas šīs pārskatīšanas rezultātā, jo īpaši partnerības ar sabiedrībām, kā arī lauku un reģionālās attīstības jomā. Jaunās aktivitātes, kas pārveido šos mērķus par konkrētiem pasākumiem, var iedalīt trīs galvenajās sastāvdaļās: 1. sastāvdaļa – Demokrātiskā pārveide un institūciju izveide Atbalstīt demokrātisko pārveidi un institūciju izveidi, izmantojot Aptverošu institūciju izveides programmu demokrātiskai pārveidei un citus pasākumus, kas attiecas uz demokrātiskai sabiedrībai būtiskām institūcijām, un sniegt palīdzību reformu veikšanai drošības nozarē. Gaidāmie rezultāti ietver cilvēktiesību un pamatbrīvību labāku ievērošanu, labāku demokrātisku pārvaldību, efektīvākas un neatkarīgākas tiesu iestādes, zemāku korupcijas līmeni, labāku drošības nozares demokrātisko uzraudzību, palielinātu mobilitāti, kas saistīta ar labāku robežu un migrācijas pārvaldību un tiesību aktus, kas labāk saskaņoti ar ES acquis ; 2. sastāvdaļa – Veidot ciešākas partnerības ar cilvēkiem , paplašinot kontaktus starp studentiem, pētniekiem un jauniešiem, piemēram, izmantojot lielāku studentu un akadēmiskā personāla mobilitāti universitāšu partnerību ietvaros ( Erasmus Mundus ), strukturētu sadarbību universitāšu modernizēšanai ( Tempus ), sadarbību starp skolām, kas ierosināta, atverot ES eTwinning programmu, vai vairāk kontaktu starp jauniešiem. 3. sastāvdaļa – Ilgtspējīga un iekļaujoša izaugsme un ekonomikas attīstība Veicināt ilgtspējīgu un iekļaujošu izaugsmi, atbalstot mazos un vidējos uzņēmumus (MVU) un pievēršoties ekonomikas un sociālajām atšķirībām partnervalstī, izmantojot “izmēģinājuma programmas”, kas veidotas, balstoties uz ES kohēzijas un lauku attīstības politikas virzieniem. Papildus EKPI ES budžeta palīdzība reģionam tiek virzīta arī, izmantojot EIDHR , kas ļauj sniegt tiešu finanšu palīdzību pilsoniskās sabiedrības dalībniekiem, piemēram, cilvēktiesību aizstāvjiem vai nevalstiskajām organizācijām (NVO). 2012. gada budžeta projektā tiek ierosināts papildus piešķirt EUR 4,5 miljonus 19 04. nodaļai ( EIDHR ), lai atbalstītu pilsonisko sabiedrību demokrātijas pārejas posmā. Adresāti Ar atjaunoto Eiropas kaimiņattiecību politiku ES cenšas atbalstīt progresu ceļā uz patiesu demokrātiju un jo īpaši demokrātisko pārveidi, kas uzsākta Ēģiptē un Tunisijā un kas var skart arī citas valstis. Lai tā būtu noturīga, tai jānotiek vienlaikus ar demokrātijas institūciju reformu un ekonomikas izaugsmi. Iedzīvotājiem kaimiņvalstīs ir jāredz, ka ES ir gatava palīdzēt šajā sarežģītājā pārveides posmā. Visas partnervalstis varēs gūt labumu no pasākumiem, kas vērsti uz “partnerību ar sabiedrībām” nostiprināšanu (2. sastāvdaļa); finansējums atlikušo divu sastāvdaļu ietvaros partnervalstīm tiks piešķirts, pamatojoties uz pieeju “lielāks atbalsts lielākām reformām”, kas balstās uz abpusēju atbildību. Tādējādi lielāks ES atbalsts būs atkarīgs no progresa, kas panākts, veidojot un nostiprinot demokrātiju un tiesiskumu. Jo vairāk un ātrāk valsts gūs panākumus, veicot iekšējas reformas, jo vairāk atbalstu tā saņems no ES, ieskaitot atbalstu no ES budžeta. Šīs priviliģētas saistības tiks piemērotas katras valsts vajadzībām reģionālajā kontekstā. Ar tām tiks atzīts, ka nopietnas reformas ir saistītas ar sākotnējām izmaksām. Attiecībā uz valstīm, kurās reformas nebūs notikušas, ES pārskatīs vai pat samazinās finansējumu. Papildu apropriācijas tiek iekļautas: - 19 08. nodaļā budžeta pozīcijās finanšu sadarbībai ar Vidusjūras reģiona EKP (EUR 308,75 miljoni 19 08 01 01. postenī) un Austrumu EKP (EUR 75 miljoni 19 08 01 03. postenī), kas atspoguļo pieaugušās vajadzības saistībā ar demokrātisko pārveidi Vidusjūras dienvidu reģionā. Tomēr, ciktāl jaunizveidotie nosacītības principi (diferenciācija un “lielāks atbalsts lielākām reformām”) to prasa, finansējuma sadalījums budžeta izpildes laikā var tikt pielāgots ar pārvietojumiem. EKPI finansējuma palielinājums ietver arī izdevumus administratīvajai pārvaldībai (19 01 04 02. postenis) EUR 11,75 miljonu apmērā; - budžeta pozīcijā EIDHR (19 04 01. postenī), lai segtu īpašas iniciatīvas demokrātiskās pārveides atbalstam dienvidu kaimiņvalstīs (EUR 4,5 miljoni). Papildu finansējuma avoti Papildu finansējums reģionam tiks iegūts, pārdalot un pārplānojot esošos ārējo attiecību instrumentus, kopā ar ierosināto nepiešķirtās rezerves izmantošanu, kas ir zem izdevumu maksimālās summas, daudzgadu finanšu shēmas 4. izdevumu kategorijā un elastības instrumenta izmantošana 2012. gadā. 2011. gada budžets Attiecībā uz 2011. gadu tiks piešķirti papildu EUR 85,5 miljoni, izmantojot apropriāciju pārvietojumu no Attīstības sadarbības instrumenta (EUR 51 miljons) un samazinot ES ieguldījumu Eiropas Rekonstrukcijas un attīstības bankā (ERAB) (EUR 34,5 miljoni). 2012. gada budžeta projekts Attiecībā uz 2012. gadu šajā grozījumu vēstulē pieprasītos EUR 400 miljonus segs: - nepiešķirtā rezerve, kas ir zem izdevumu maksimālās summas 4. izdevumu kategorijā (EUR 246,7 miljoni). Daļa no pašreizējās rezerves 2012. gada budžeta projektā tika izveidota, samazinot summas, kas sākotnēji 2012. gadam tika plānotas Attīstības sadarbības instrumentam (EUR 89 miljoni), Pirmspievienošanās palīdzības instrumentam (EUR 60 miljoni) un stabilitātes instrumentam (EUR 60 miljoni). Nepieciešamās maksājumu apropriācijas arī tiks pārdalītas no šīm programmām. - elastības instruments EUR 153,3 miljonu apmērā. Kā paskaidrots izmaksu tāmē 2012. gadam, sākotnēji plānotais palielinājums atsevišķiem pasākumiem, piemēram, ASI, IPA un stabilitātes instrumenta ( IfS ) ietvaros, tika samazināts noteiktā apmērā, pamatojoties uz darbības rādītājiem, piemēram, novēlotu izpildi, nepietiekamu absorbcijas spēju un skaidri noteiktu vajadzību neesamību. Pēc valstu programmu pārbaudes ASI ietvaros tika noteikti vairāki iespējami valstu indikatīvo programmu samazinājumi, jo īpaši Latīņamerikas un Āzijas valstīs. Pašlaik kaimiņvalstīs noritošo notikumu mērogs un ES vajadzības un intereses atbilstoši reaģēt uz šiem notikumiem pilnībā attaisno visas rezerves EUR 246,7 miljonu apmērā izmantošanu šim mērķim. Atlikušos finansējuma trūkumus segs, izmantojot elastības instrumentu. 2013. gada finanšu plāns Attiecībā uz 2013. gadu papildu EUR 270 miljoni ir paredzēti, izmantojot līdzekļu pārvirzīšanu no Attīstības sadarbības instrumenta (EUR 100 miljoni), Pirmspievienošanās palīdzības instrumenta (EUR 60 miljoni) un stabilitātes instrumenta (EUR 70 miljoni), kā arī līdzekļu pārvietošanas no citiem instrumentiem, jo īpaši Kopējās ārpolitikas un drošības politikas (EUR 40 miljoni)[9]. Ierosinātā līdzekļu pārvirzīšana neietver līdzekļu samazinājumu oficiālajai attīstības palīdzībai. Tiks nodrošināts, ka pārvirzītais finansējums, lai gan tas ir piešķirts un izmaksāts uz atšķirīga juridiskā pamata, saglabās spēcīgu uzsvaru uz primārajiem un galvenajiem Regulas 1905/2006 2. pantā noteiktajiem mērķiem, proti, “ partnervalstīs un reģionos izskaust nabadzību saistībā ar ilgtspējīgu attīstību, tostarp īstenot TAM, kā arī veicināt demokrātiju, labu pārvaldību un cilvēktiesību un tiesiskuma ievērošanu ”. 2.5 Papildu finansējums, kas nav EKPI un EIDHR Kā minēts iepriekš, jaunās kaimiņattiecību politikas īstenošanai, kas balstīsies uz abpusēju atbildību un kopīgu apņemšanos veicināt universālas vērtības – cilvēktiesības, demokrātiju un tiesiskuma principu, būs nepieciešami papildu līdzekļi līdz pat EUR 1242 miljonu apmērā līdz 2013. gadam. Papildus šai EKPI un EIDHR finansējuma palielinājumam, kas aprakstīts iepriekš, jauni līdzekļi reģionam ietver: - finansējuma izmantošana no tematiskajiem instrumentiem jau budžetā iekļautā un EIDHR plānotā finansējuma ietvaros (EUR 8,9 miljoni jau ir paredzēti 2011. – 2012. gadam), un no citām programmām, piemēram, Nevalstisko dalībnieku tematiskās programmas Attīstības sadarbības instrumenta ietvaros (EUR 3,8 miljoni); - stabilitātes instrumenta izmantošana (EUR 40 miljoni)[10]; - Aizdevumu garantiju fonda nodrošināšana, lai sniegtu nepieciešamās garantijas (EUR 90 miljoni), lai padarītu iespējamus EIB aizdevumus papildu viena miljarda apmērā dienvidu kaimiņvalstīs[11]; - makrofinansiālā atbalsta instrumenta izmantošana (EUR 100 miljoni)[12], - atļauja Eiropas Investīciju bankai (EIB) atkalizmantot atmaksājumus no agrākām darbībām kapitāla ieguldījumos MVU (EUR 244 miljoni). Šim nolūkam ir nepieciešams, lai Padome pieņem ierosināto EKPI regulas 23. panta grozījumu. Vienlaikus esošo valstu indikatīvo programmu ietvaros uzsvars tiek pārlikts uz jauno partnerattiecību galvenajiem mērķiem, un EUR 150 miljoni tiek pārvirzīti no EKPI finansējuma, lai atbalstītu jauno EKP Pilsoniskās sabiedrības atbalsta mehānismu un citus pasākumus, kas paredzēti ciešāku partnerattiecību veidošanai ar sabiedrībām. Krīzes intervences jomā ES budžeta finansējums, kas pārsniedz plānotās summas, ir ticis padarīts pieejams, lai reaģētu uz bēgļu krīzi Lībijā. 2011. gadā rezerves palīdzībai ārkārtas gadījumos ir tikušas izmantotas, lai šim nolūkam papildinātu Humānās palīdzības budžetu par EUR 30 miljoniem šā gada sākumā; tiek ierosināts no rezervēm pārvietot vēl vienu daļu EUR 30 miljonu apmērā. SECINāJUMS Grozījumu vēstule Nr. 1 (GV 1) 2012. gada vispārējam budžeta projektam (2012. gada VBP) iekļauj šādus punktus: - palielinājumu EUR 400 miljonu apmērā saistību apropriācijās, lai atbalstītu papildu pasākumus ES kaimiņvalstu reģionā kā sekojošo pasākumu nesen pieņemtajam paziņojumam A new response to a changing Neighbourhood (“Jauna atbilde pārmaiņu skartajām kaimiņvalstīm”)[13]: EUR 395,5 miljonus Eiropas kaimiņattiecību un partnerības instrumentam (EKPI) un EUR 4,5 miljonus Eiropas demokrātijas un cilvēktiesību instrumentam ( EIDHR ); - saistīto EUR 104,1 miljonu pārdali maksājumu apropriācijās no citām programmām 4. izdevumu kategorijas ietvaros: EUR 102,8 miljonus EKPI un EUR 1,3 miljonus EIDHR . Tas neietekmē maksājumu apropriāciju vispārējo līmeni, kas pieprasītas 2012. gada budžeta projektā. Komisija ierosina segt līdzekļu palielinājumu saistību apropriācijām EUR 400 miljonu apmērā, izmantojot nepiešķirtās rezerves 4. izdevumu kategorijā (EUR 246,7 miljoni) un izmantojot elastības instrumentu (EUR 153,3 miljoni). KOPSAVILKUMA TABULA PA FINANšU SHēMAS IZDEVUMU KATEGORIJāM Finanšu shēma Kategorija/apakškategorija | 2012. gada finanšu shēma | 2012. gada budžeta projekts | Grozījumu vēstule Nr. 1/2012 | BP 2012. gadam + GV Nr. 1/2012 | | SA | MA | SA | MA | SA | MA | SA | MA | | 1. ILGTSPĒJĪGA IZAUGSME | | | | | | | | | | 1.a —Konkurētspēja izaugsmei un nodarbinātībai |14 853 000 000 | |15 223 600 752 |12 566 134 008 | | |15 223 600 752 |12 566 134 008 | |1.b —Kohēzija izaugsmei un nodarbinātībai |52 761 000 000 | |52 738 876 141 |45 134 800 000 | | |52 738 876 141 |45 134 800 000 | | Kopā | 67 614 000 000 | | 67 962 476 893 |57 700 934 008 | | | 67 962 476 893 |57 700 934 008 | | Rezerve 1 | | |151 523 107 | | | |151 523 107 | | | 2. DABAS RESURSU SAGLABĀŠANA UN PĀRVALDĪBA | | | | | | | | | | Tostarp ar tirgu saistītie izdevumi un tiešie maksājumi |48 093 000 000 | |44 179 737 305 |44 102 837 025 | | |44 179 737 305 |44 102 837 025 | | Kopā | 60 810 000 000 | | 60 158 443 305 |57 948 376 981 | | | 60 158 443 305 |57 948 376 981 | | Rezerve 2 | | | 651 556 695 | | | | 651 556 695 | | | 3. PILSONISKUMS, BRĪVĪBA, DROŠĪBA UN TIESISKUMS | | | | | | | | | | 3.a Brīvība, drošība un tiesiskums |1 406 000 000 | |1 340 381 000 |868 333 500 | | |1 340 381 000 |868 333 500 | |3.b Pilsonība3 |699 000 000 | |683 471 000 |645 659 400 | | |683 471 000 |645 659 400 | | Kopā | 2 105 000 000 | | 2 023 852 000 |1 513 992 900 | | | 2 023 852 000 |1 513 992 900 | | Rezerve | | | 81 148 000 | | | | 81 148 000 | | | 4. ES – GLOBĀLO PROCESU DALĪBNIECE 4 | 8 997 000 000 | |9 009 280 576 |7 293 724 333 |400 000 000 | |9 409 280 576 |7 293 724 333 | | Rezerve | | | 246 656 424 | | | | -153 343 576 | | | 5. PĀRVALDĪBA 5 | 8 670 000 000 | |8 281 389 366 |8 281 684 366 | | | 8 281 389 366 |8 281 684 366 | | Rezerve | | | 472 610 634 | | | | 470 610 634 | | | KOPĀ | 148 196 000 000 |141 360 000 000 |147 435 442 140 |132 738 712 588 |400 000 000 | |147 835 442 140 |132 738 712 588 | | Rezerve | | | 1 603 494 860 |8 815 287 412 | | | 1 201 494 860 |8 815 287 412 | | 1 Aprēķinot rezervi 1.a izdevumu kategorijai, nav iekļauts Eiropas Globalizācijas pielāgošanas fonds (EGF). 2 Pēc pārvietošanas no modulācijas uz lauku attīstību un no kokvilnas un vīna uz attiecīgo reģionu pārstrukturēšanu (EUR 3 150,4 miljoni). 3 Eiropas Savienības Solidaritātes fonda (ESSF) summa ir iekļauta papildus attiecīgajām izdevumu kategorijām saskaņā ar 2006. gada 17. maija Iestāžu nolīgumu (OV C 139, 14.6.2006.). 4 2012. gada 4. izdevumu kategorijas rezervē nav ņemtas vērā apropriācijas, kas saistītas ar rezervi palīdzībai ārkārtas gadījumos (EUR 258,9 miljoni). EUR 153,3 miljonus, kas pārsniedz maksimālo robežu, finansē, izmantojot elastības instrumentu. 5 Lai aprēķinātu rezervi 5. izdevumu kategorijas maksimālajā robežā, ir ņemta vērā 2007.–2013. gada finanšu shēmas 1. zemsvītras piezīme, kas attiecas uz EUR 84 miljoniem personāla iemaksām pensiju shēmā. [1] OV L 248, 16.9.2002., 1. lpp. [2] COM(2011) 300. [3] COM(2011) 303. [4] COM(2011) 200. [5] COM(2011) 303. [6] COM(2011) 200. [7] Šīs apropriācijas papildina EUR 5700 miljonus, kas saskaņā ar pašreizējo finanšu plānu ir piešķirti Eiropas kaimiņattiecību un partnerības instrumentam 2011. līdz 2013. gadam. [8] 2006/C139/01. [9] Tiks ierosināts, balstoties uz Augstās pārstāve priekšlikumu saskaņā ar īpašajiem noteikumiem, kas attiecas uz Kopējās ārpolitikas un drošības politikas budžetu. [10] Precīzā summa, kas tiks izmantota IfS ietvaros, būs atkarīga no piemērotu projektu identificēšanas. Ja šiem projektiem nepieciešamais finansējums būs mazāks nekā 40 miljoni euro, pārpalikums tiks pārvietots uz EKPI. [11] Ja Padome un Parlaments vienosies palielināt maksimālo summu Austrumu kaimiņattiecībām EIB ārējo darbību pilnvaru starpposma pārskata kontekstā, nepieciešamā summa tiks rezervēta Garantiju fonda līdzekļu nodrošināšanai. Jāpiezīmē, ka saskaņā ar Garantiju fonda regulu (Padomes Regula (EK, Euratom) Nr. 480/2009 nepieciešamā nodrošināšana tiks veikta vairākiem gadiem, sākot ar 2013. gadu. [12] Konkrētais finansējuma apmērs, kas tiks izmantots šī instrumenta ietvaros, būs atkarīgs no vajadzībām pēc finansējuma valstīs, kuras kvalificējas makrofinansiālam atbalstam ( MFA ), kas tiks noteikts ekonomikas stabilizācijas un reformu programmu kontekstā, kuras tiek īstenotas ar SVF atbalstu. Ja MFA programmu finansējums reģionam būs mazāks nekā 100 miljoniem euro, atlikumu var pārvietot uz EKPI. [13] COM(2011) 303.